শাহজাদা কোরকুত

[থাম্ব| সাকিপ সাবানসি মিউজিয়ামে শাহজাদে কোরকু্টের করা [কুরআন|কোরআন। এই পাণ্ডুলিপিটিই তাঁর ক্যালিগ্রাফির একমাত্র পরিচিত উদাহরণ। এটি প্রমাণ করে যে "যদি যুবরাজ কোরকুত আরও বেশি দিন বেঁচে থাকতেন, তাহলে তিনি নিঃসন্দেহে শেখ হামদুল্লাহর একজন বিখ্যাত অনুসারী হতেন"। ]]
**শাহজাদে কোরকুত** (    ;  - ১৩ মার্চ ১৫১৩) ছিলেন একজন উসমানীয় রাজপুত্র। তিনি অল্প সময়ের জন্য উসমানীয় সিংহাসনের শাসক ছিলেন। তিনি উসমানীয় সুলতান দ্বিতীয় বায়েজিদের পুত্র ছিলেন।

## জীবনের প্রথমার্ধ
যদিও বলা হয়েছে যে তিনি ১৪৬৯ সালে আমাস্যায় জন্মগ্রহণ করেছিলেন। তবে উৎসগুলিতে জন্মের বছর সম্পর্কে কোনও স্পষ্ট প্রমাণ নেই। তিনি দ্বিতীয় বায়েজিদ এবং নিগার হাতুনের পুত্র।  তার একটি রচনায়, তিনি তার নাম এবুলহায়ের মেহমেদ করকুত লিখেছেন। সরকারী নথিতে তিনি কেবল কর্কুট নামটি ব্যবহার করেছিলেন। ১৪৭৯ সালে তার দাদা দ্বিতীয় মেহমেদ কোরকুতকে তার অন্যান্য ভাইদের সাথে খৎনা করার জন্য ইস্তাম্বুলে পাঠান। তার দাদার মৃত্যুর পর, তার বাবা রাজধানীতে আসার আগে তিনি স্বল্পমেয়াদী শাসক ছিলেন। তিনি সুলতান মেহমেদের সবচেয়ে প্রিয় নাতি ছিলেন । তার দাদা নিজের প্রাসাদে কোরকুতের জন্য কঠোর শিক্ষার ব্যবস্থা করেছিলেন।  তিনি ধর্মীয় বিষয়ের উপর ছয়টি অত্যন্ত প্রশংসিত রচনা এবং একটি কবিতা সংকলন লিখেছেন। এছাড়া তিনি সঙ্গীত রচনাও করেছেন।

## গভর্নর
উসমানীয় ঐতিহ্য অনুসারে, সমস্ত রাজপুত্র (  ) তাদের প্রশিক্ষণের অংশ হিসেবে প্রাদেশিক ( সানজাক ) গভর্নর ( সানজাক-বে ) হিসেবে কাজ করতে বাধ্য করা হয়েছিল। ১৪৯১ সালে কর্কুতকে সারুহান সানজাকের (বর্তমান তুরস্কের মানিসা) গভর্নর নিযুক্ত করা হয়। ১৫০২ সালে তাঁকে তেকে (বর্তমান তুরস্কের আনতালিয়া), ভূমধ্যসাগর উপকূলের একটি বন্দরের গভর্নর করা হয়। আনতালিয়া ইস্তাম্বুল থেকে মানিসার তুলনায় অনেক দূরে ছিল। কর্কুত এই নিয়োগকে তাঁর পিতা সুলতানের অসন্তোষের ইঙ্গিত হিসেবে গ্রহণ করেন। তিনি তাঁর পূর্বের পদ মানিসায় ফিরে পেতে চান। কিন্তু ১৫০৯ সালে তা প্রত্যাখ্যাত হলে তিনি তীর্থযাত্রার অজুহাতে মামলুক মিশরে পালিয়ে যান। তখন মিশর মামলুক শাসনাধীন ছিল, এবং মামলুক সুলতানরা তাঁকে স্বাগত জানান। তাঁর পিতা এটিকে কর্কুতের দায়িত্বে অবহেলা মনে করলেও তাঁকে ক্ষমা করেন। কর্কুত উসমানীয় ভূখণ্ডে ফিরে আসেন। ফেরার পথে সাইপ্রাসে অবস্থিত নাইটস হসপিটালাররা তাঁর জাহাজে হামলা করে এবং তাঁকে ধরার চেষ্টা করে, কিন্তু কর্কুত তাদের হাত থেকে পালিয়ে নিরাপদে বাড়ি ফিরতে সক্ষম হন।

## অন্তর্বর্তীকালীন সময়ের শুরু
তার বাবা বায়জিদ বৃদ্ধ এবং অসুস্থ হয়ে পড়ে। রাজধানীর কাছাকাছি থাকার জন্য কোরকুত মানিসায় চলে যাওয়ার সিদ্ধান্ত নেয়। এই যাত্রাপথে শাহকুলুর বিদ্রোহীরা তার কোষাগারের একটি অংশ লুট করে। পরে, তিনি তার ভাইদের মধ্যে আসন্ন রাজত্বের মধ্যবর্তী সময়ে ভূমিকা রাখার জন্য গোপনে ইস্তাম্বুল ভ্রমণ করেন। তবে রাজধানীতে তিনি নিজের তেমন কোনও সমর্থক খুঁজে পাননি। তিনি তার ভাই সেলিমের সাথে দেখা করেন। তার ভাই তাকে তার সানজাকে ফিরে যেতে রাজি করান। এরপর কোরকুত সিংহাসনের উপর তার সমস্ত দাবি ত্যাগ করেন এবং তার দুই ভাইয়ের ( শেহজাদে আহমেত এবং সেলিম প্রথম ) মধ্যে সংঘটিত গৃহযুদ্ধে তিনি অংশ নেননি।

## মৃত্যু
১৫১২ সালে প্রথম সেলিম (যাকে *ইয়াভুজ* বলা হত) নতুন সুলতান হন। কোরকুত তার ভাইয়ের রাজত্ব সহজেই মেনে নিয়েছিলেন। তবুও, অবিশ্বাসী সেলিম সাম্রাজ্যের বিভিন্ন আমলাদের কাছ থেকে জাল চিঠি পাঠিয়ে তার আনুগত্য পরীক্ষা করার সিদ্ধান্ত নেন। যাতে তাকে সেলিমের বিরুদ্ধে বিদ্রোহে অংশ নিতে উৎসাহিত করা যায়। কোরকুত বিদ্রোহের প্রস্তুতি নিচ্ছে মনে করে সেলিম ১৫১৩ সালে এমেটের কাছে (তুরস্কের কুতাহিয়ার কাছাকাছি) তাকে মৃত্যুদণ্ড দেন। কোরকুতকে সুলতান ওরহানের সমাধিস্থল বুরসায় সমাহিত করা হয়েছিল।

## সন্তান
শাহজাদা কোরকুতের উপপত্নীদের নাম জানা যায়নি। তবে তার কমপক্ষে দুটি পুত্র থাকতে পারে। কারণ তার দুটি পুত্র ছিল (সেই সময় একটি নিয়ম ছিল যে একজন উপপত্নী রাজপুত্র বা সুলতানের বিছানা থেকে বিচ্ছিন্ন হওয়ার আগে কেবল একটি পুত্র সন্তান ধারণ করতে পারতেন)।

### পুত্র
শাহজাদে কোরকুতের দুই ছেলে ছিল। তারা দুজনেই শিশু অবস্থায় মারা গিয়েছিল। তাদের নাম, জন্ম ও মৃত্যুর তারিখ অজানা।

### কন্যারা
শাহজাদে কোরকুতের কমপক্ষে দুটি কন্যা ছিল:

* ফাতেমা সুলতান (?–?)। তিনি আলী বেকে বিয়ে করেন।
* ফেরাহসাদ সুলতান (?–?)। তিনি প্রথমে মালকোওলু আলি বেকে বিয়ে করেন এবং তারপরে মেহমেদ বে এফেন্দিকে দ্বিতীয় বিয়ে করেন।

## তথ্যসূত্র

বিষয়শ্রেণী:সুলতানের পুত্র
বিষয়শ্রেণী:উসমানীয় সাম্রাজ্য কর্তৃক ১৬শ শতাব্দীতে মৃত্যুদণ্ড কার্যকর করা ব্যক্তি
বিষয়শ্রেণী:আমাসিয়ার ব্যক্তি
বিষয়শ্রেণী:১৫১৩-এ মৃত্যু
বিষয়শ্রেণী:১৪৬০-এর দশকে জন্ম
বিষয়শ্রেণী:১৬শ শতাব্দীর উসমানীয় সাম্রাজ্যের ব্যক্তি
বিষয়শ্রেণী:উদ্ধৃতি শৈলীতে তুর্কি ভাষার উৎস (tr)